**Datum: 9.7.2022.**  **SAOPŠTENJE ZA MEDIJE**

**Dašak španskih muzičkih nota na Banjaluka Festu**

Treće festivalsko veče “ Banjaluka Festa”, 8. jula bilo je rezervisano za svjetski poznatu, špansku muzičku zvijezdu Luz Kasal.  Lagane španske note preplavile su dvoranu Borik i emocije gostiju i publike treće festivalske večeri. Ime sa svjetske muzičke scene i jedna od najpriznatijih španskih umjetnica donijela nam je dašak romantične kulture.

Luz Kasal je dobitnica Gremija za životno djelo, francuskog Ordena umjetnosti i književnosti, prestižne nagrade Goja, kao i ključeva gradova Pariza i Madrida.

Drugo izdanje internacionalnog muzičkog festivala “[Banja Luka Fest](https://www.banjalukafest.com/)” završava 9. jula, spektakularnim koncertom Zdravka Čolića.

Muzički festival Banja Luka Fest održava se uz prijateljsku podršku kompanije m:tel.